คณะรัฐมนตรี ประชุมนัดแรกของปี 2566 พิจารณาแผนเฉพาะกิจแก้ไขปัญหาฝุ่นละออง
การประชุมคณะรัฐมนตรีวันนี้ (3 ม.ค.66) ถือเป็นนัดแรกของปี 2566 และมีพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุม โดยมีหลายวาระน่าสนใจ เช่น แผนเฉพาะกิจเพื่อการแก้ไขปัญหามลพิษด้านฝุ่นละออง ปี 2566 รวมถึงแผนพัฒนาการท่องเที่ยวแห่งชาติ ฉบับที่ 3 (พ.ศ.2566 -2570) นอกจากนี้ ยังมีวาระอื่นๆ อาทิ ร่างกฎกระทรวงการต่ออายุใบสำคัญการขึ้นทะเบียนตำรับยา พ.ศ... ,ร่างกฎกระทรวงยกเว้นค่าธรรมเนียมใบแทนหนังสือสำคัญแสดงการขึ้นทะเบียนประกันสังคมและใบแทนบัตร ประกันสังคม พ.ศ...,รายงานการประเมินผลโครงการหรือแผนงานภายใต้พระราชกำหนดให้อำนาจกระทรวงการคลังกู้เงินเพื่อแก้ไข ปัญหา เยียวยา และฟื้นฟูเศรษฐกิจและสังคม ที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ.2563 รอบ 6 เดือน ครั้งที่ 2 ,การรับรองแผนปฎิบัติการด้านการศึกษาอาเซียน-สหพันธรัฐรัสเซีย พ.ศ.2565 – 2569ส่วนโครงการเราเที่ยวด้วยกัน ระยะที่ 5 คาดว่า ยังไม่เข้าสู่การพิจารณาในสัปดาห์นี้ หลังจากนายกรัฐมนตรีให้กระทรวงการท่องเที่ยวและกีฬา นำกลับไปปรับแผนและรายละเอียดงบประมาณใหม่